**Helsingin Agilityurheilijat ry:n jäsenrekisterin tietosuojaseloste**

**24.5.2018**

**Rekisterin pitäjä**

 Helsingin Agilityurheilijat ry, 1771850-2

 Ruosilankuja 14, 00390 Helsinki

 haujasensihteeri@gmail.com

**Rekisterin yhteyshenkilö**

 Helsingin Agilityurheilijat ry, <http://www.helsinginagilityurheilijat.com/yhteystiedot>

 Jäsensihteeri

**Rekisterin nimi**

 Helsingin Agilityurheilijat ry:n jäsenrekisteri

**Henkilötietojen käsittelyn tarkoitus**

Henkilötietojen käsittely perustuu yhdistyksen lainsäädännölliseen velvoitteeseen ylläpitää jäsenrekisteriä. Rekisterin tarkoituksena on yhdistyksen rekisteröityjen jäsenten henkilötietojen hallinta ja siten jäsenyyden hoitaminen. Tietoja käytetään myös mahdollisesti sekä toiminnan kehittämiseen tulevaisuudessa, että menneen tiedon tilastointiin. Yhdistyksen toimintaan liittyvien tapahtumien järjestämisessä käsiteltävien henkilötietojen käsittelyperuste on yhdistyksen toimintaan liittyvä oikeutettu etu. Alle 15-vuotiaiden henkilöiden henkilötietojen käsittely perustuu huoltajien antamiin suostumuksiin.

**Rekisterin tietosisältö**

Rekisterissä käsitellään yhdistyksen jäsenien henkilö- ja yhteystietoja sekä muita jäsenyyteen liittyviä tarpeellisia tietoja. Rekisteröidyiltä tallennetaan nimi, puhelinnumero, osoite, sähköpostiosoite sekä mahdolliset lajiin liittyvät pätevyydet (koulutusohjaaja, koetoimitsija tai muu vastaava). Nuorisojäseniltä tallennetaan lisäksi syntymävuosi sekä huoltajan nimi, puhelinnumero ja sähköpostiosoite. Rekisteri sisältää myös jäsenten koirien nimet, rodut sekä kilpailuluokan. Arkaluontoisiksi luokiteltuja tietoja ei tallenneta.

**Säännönmukaiset tietolähteet**

Tiedonlähteinä toimivat jäsenet itse joko jäsenhakemuksessaan tai tietojen muuttuessa kirjallisesti siitä ilmoittaessaan. Jäsen on velvollinen ilmoittamaan yhdistykselle muuttuneet tietonsa.

**Rekisterin suojauksen periaatteet ja tiedon säilytysaika**

Aineisto säilytetään lukitussa tilassa normaaleilla tietoturvamenettelyillä suojattuna. Aineistoon on pääsy jäsensihteerillä ja hallituksen jäsenillä sekä yhdistyksen tapahtumien järjestäjillä siltä osin kuin se on tapahtuman järjestämisen kannalta tarpeellista. Jäsen voi halutessaan kieltää tietojensa luovuttamisen seuran sisällä.

Henkilötiedot säilytetään rekisterissä jäsenyyden ajan. Tiedot aktiivisesta rekisteristä poistetaan vuoden kuluessa eroamisesta/erottamisesta. Jäsenluettelo sekä muut osallistuja- ja tulosluettelot säilytetään pysyvästi osana yhdistyksen arkistoa.

**Tietojen säännönmukaiset luovutukset**

Tietoja ei luovuteta säännönmukaisesti kolmansille osapuolille pois lukien kilpailutiedot.

Ilmoittautumalla ja osallistumalla yhdistyksen järjestämään toimintaan, kuten esimerkiksi kilpailuihin ja koulutuksiin, osallistuja antaa yhdistykselle oikeuden julkaista osallistuja-, lähtö- ja tuloslistat yhdistyksen nettisivuilla sekä asettaa nähtäville tapahtumapaikalle.

Tapahtumiin liittyviä ilmoittautumistietoja säilytetään maksimissaan 30 päivää. Käytämme palvelua, jonka palvelin sijaitsee EU:n tai ETA:n ulkopuolella.

Virallisten agilitykilpailujen osalta toimitaan Suomen Agilityliitto ry:n tietosuojaselosteiden puitteissa. Tuloksia, ilmoittautumislistoja ja muita kilpailuiden järjestämiseen liittyviä tietoja voidaan jakaa Suomen Agilityliitolle.

**Rekisteröidyn oikeudet**

Rekisteröidyllä on oikeus saada pääsy häntä koskeviin henkilötietoihin, oikeus vaatia rekisterissä olevan itseään koskevan virheellisen tiedon korjausta ja oikeus saada rekisterinpitäjä poistamaan rekisteröityä koskevat henkilötiedot ilman aiheetonta viivytystä. Pyynnöt osoitetaan kohdassa 2 olevalle taholle.

Rekisteröidyllä on oikeus tehdä valitus valvontaviranomaiselle tietosuojavaltuutetun toimistoon, jos hän katsoo, että henkilötietojen käsittelyssä rikotaan asetusta.